Zagreb, 22. ožujka 2023.g.

**Z A P I S N I K**

sa **2. sjednice** Povjerenstva za odlučivanje o sukobu interesa održane dana 22. ožujka 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač, Ines Pavlačić i Ana Poljak

**Iz Ureda Povjerenstva:** Majda Uzelac, Ivan Matić, Mia Jurinić, Daniel Žabčić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju prijedlog dnevnog reda.

Prije raspravljanja predsjednica Povjerenstva navodi kako je Povjerenstvo zaprimilo presudu Visokog upravnog suda Republike Hrvatske, br. Usll-12-23, u predmetu P-254/22, obveznika Marina Piletića, kojom je poništena odluka Povjerenstva u navedenom predmetu. Predsjednica Povjerenstva u kratko obrazlaže navedenu odluku i čita obrazloženje predmetne presude.

**Prelazi se na raspravljanje o 1. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-251/21, obveznik MIRO BULJ, zastupnik u Hrvatskom saboru i gradonačelnik Grada Sinja** navodi kako jeu navedenom predmetu Povjerenstvo pokrenulo postupak zbog moguće povrede članka 15. stavka 2. ZSSI/11-a koja proizlazi iz okolnosti da je obveznik dana 29. lipnja 2021.g., bez prijedloga Gradskog vijeća Grada Sinja, imenovao Nadzorni odbor trgovačkog društva Kamičak d.o.o. u kojem je bio Skupština društva. Izvjestiteljica navodi kako je Upravni sud u Zagrebu u presudi poslovni broj: UsI-2557/22-7 od 31. listopada 2022. godine zauzeo pravno stajalište da ne postoji pravna osnova temeljem koje bi Povjerenstvo samostalno i izvan konkretiziranog bića djela, kao propisanog zabranjenog postupanja, utvrđivalo povredu članka 15. stavka 2. ZSSI-a, a koje pravno stajalište je potvrđeno i presudom Visokog upravnog suda Republike Hrvatske poslovni broj Usž-110/23-2 od 1. veljače 2023. Izvjestiteljica iznosi utvrđenja iz predmetnog spisa i predlaže da Povjerenstvo donese odluku o obustavi postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Ana Poljak kao izvjestiteljica u predmetu **P-230/21, obveznik ANTONIO KUZMANIĆ, zamjenik gradonačelnika Grada Splita,** navodi kako jeu navedenom predmetu Povjerenstvo pokrenulo postupak zbog moguće povrede članka 15. stavka 2. ZSSI/11-a, koja proizlazi iz okolnosti da je u obavljanju funkcije člana Skupštine trgovačkih društava kojima je osnivač Grad Split, bez prijedloga Gradskog vijeća Grada Splita, obveznik donio odluku o imenovanju članova nadzornih odbora. Izvjestiteljica iznosi utvrđenja iz predmetnog spisa, navodi pravno stajalište Upravnog suda u Zagrebu u presudi poslovni broj: UsI-2557/22-7 od 31. listopada 2022., Visokog upravnog suda Republike Hrvatske, poslovni broj Usž-110/23-2 od 1. veljače 2023. i predlaže da Povjerenstvo donese odluku o obustavi postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-265/21, obveznik GORAN PALČEVSKI, zamjenik gradonačelnika Grada Rijeke**,navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. ZSSI/11-a, koja proizlazi iz propusta da po pisanom pozivu Povjerenstva u danom roku, koji je protekao 2. studenoga 2021., podnese pravilno i potpuno ispunjeni obrazac izvješća o imovinskom stanju dužnosnika povodom stupanja na dužnost zamjenika gradonačelnika Grada Rijeke. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da mu se izrekna sankcija obustave isplate dijela neto mjesečne plaće u ukupnom iznosu od 265,45 eura /2.000,00 kuna, koja će trajati 2 mjeseca, a izvršit će se 2 jednaka uzastopna mjesečna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-273/21, obveznik NIKOLA IVANIŠ, zamjenik gradonačelnika Grada Rijeke do 6. svibnja 2021.g.** navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a koja proizlazi iz propusta da po pisanom nalogu Povjerenstva, u danom roku koji je protekao 12. studenog 2021.godine, podnese pravilno i potpuno ispunjeni obrazac izvješća o imovinskom stanju dužnosnika, povodom prestanka dužnosti zamjenika gradonačelnika Grada Rijeke. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obvezniku ne izrekne sankcija, s obzirom da je od prestanka obnašanja dužnosti zamjenika gradonačelnika Grada Rijeke prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-290/21, obveznik SLAVKO KOZINA, član Upravnog vijeća Hrvatske izvještajne novinske agencije** navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a, koja proizlazi iz propusta da po pisanom pozivu Povjerenstva u danom roku, koji je protekao 5. studenoga 2021., podnese pravilno i potpuno ispunjeni obrazac izvješća o imovinskom stanju dužnosnika povodom stupanja na dužnost člana Upravnog vijeća HINA-e. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da mu se izrekne sankcija obustave isplate dijela neto mjesečne plaće u ukupnom iznosu od 265,45 eura /2.000,00 kuna, koja će trajati 2 mjeseca, a izvršit će se 2 jednaka uzastopna mjesečna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-303/21, obveznik IVICA HRENIĆ, zamjenik općinskog načelnika Općine Bednja do 19. svibnja 2021.g.** navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a koja proizlazi iz propusta da po pisanom nalogu Povjerenstva, u danom roku koji je protekao 29. studenog 2021.godine, podnese pravilno i potpuno ispunjeni obrazac izvješća o imovinskom stanju dužnosnika, povodom prestanka dužnosti zamjenika općinskog načelnika Općine Bednja. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obvezniku ne izrekne sankcija, s obzirom da je od prestanka obnašanja dužnosti prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-271/21, obveznik JOSIP NASUROVIĆ, općinski načelnik Općine Drenovci** navodi kako je predmet otvoren povodom prijave koja se čita. Izvjestiteljica iznosi podatke i dokumentaciju koji su prikupljeni u predmetu, navodi pravno stajalište Upravnog suda u Zagrebu u presudi poslovni broj: UsI-2557/22-7 od 31. listopada 2022., Visokog upravnog suda Republike Hrvatske, poslovni broj Usž-110/23-2 od 1. veljače 2023. i predlaže da Povjerenstvo donese odluku o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-285/21, obveznik NIKOLA CECIĆ-KARUZIĆ, općinski načelnik Općine Šolta**,navodi kako je predmet otvoren povodom prijave koja se čita. Izvjestiteljica iznosi podatke i dokumentaciju koji su prikupljeni u predmetu, navodi pravno stajalište Upravnog suda u Zagrebu u presudi poslovni broj: UsI-2557/22-7 od 31. listopada 2022., Visokog upravnog suda Republike Hrvatske, poslovni broj Usž-110/23-2 od 1. veljače 2023. i predlaže da Povjerenstvo donese odluku o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-295/21, obveznik DARKO BAN, općinski načelnik Općine Bedekovčina** navodi kako je predmet otvoren povodom prijave koja se čita. Izvjestiteljica iznosi podatke i dokumentaciju koji su prikupljeni u predmetu, navodi pravno stajalište Upravnog suda u Zagrebu u presudi poslovni broj: UsI-2557/22-7 od 31. listopada 2022., Visokog upravnog suda Republike Hrvatske, poslovni broj Usž-110/23-2 od 1. veljače 2023. i predlaže da Povjerenstvo donese odluku o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Članica Povjerenstva Ana Poljak kao izvjestiteljica u predmetu **P-149/22, obveznik JAKOV TITLIĆ, zamjenik općinskog načelnika Općine Hrvace do 20. svibnja 2021.g.** navodi kako je uvidom u Registar imovinskih kartica utvrđeno da dužnosnik po proteku 30 dana od prestanka obnašanja javne dužnosti nije podnio izvješće o imovinskom stanju. Izvjestiteljica iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članka 8. i 9. ZSSI/11-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Ana Poljak kao izvjestiteljica u predmetu **P-144/22, obveznik MARIO FILIPAŠIĆ, zamjenik općinskog načelnika Općine Kalnik do 3. linja 2021.g.** navodi kako je uvidom u Registar imovinskih kartica utvrđeno da dužnosnik po proteku 30 dana od prestanka obnašanja javne dužnosti nije podnio izvješće o imovinskom stanju. Izvjestiteljica iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članka 8. i 9. ZSSI/11-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Konstatira se kako se član Povjerenstva Igor Lukač izuzeo od sudjelovanja i odlučivanja u ovom predmetu obzirom da se radi o njegovom zahtjevu za mišljenjem te napušta sjednicu.

Članica Povjerenstva Nike Nodilo Lakoš kao izvjestiteljica u predmetu **M-62/23, na zahtjev obveznika IGORA LUKAČA, člana Povjerenstva za odlučivanje o sukobu interesa** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

 Konstatira se kako se član Povjerenstva Igor Lukač vraća na sjednicu.

**Prelazi se na raspravljanje o 13. točci dnevnog reda.**

Članica Povjerenstva Ana Poljak kao izvjestiteljica u predmetu **M-64/23, na zahtjev obveznice BRIGITE FIAMENGO, predsjednice Uprave trgovačkog društva NAUTIČKI CENTAR KOMIŽA, d.o.o. za usluge u nautičkom turizmu, ostale lučke usluge, komunalne djelatnosti i graditeljstvo** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o 14. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **M-70/23, na zahtjev obveznika ZDENKA JAKUCA, općinskog načelnika Općine Lopar** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

**Prelazi se na raspravljanje o 15. točci dnevnog reda.**

Član Povjerenstva Igor Lukač kao izvjestitelj u predmetu **M-71/23, na zahtjev obveznika KREŠIMIRA KAŠUBE, gradonačelnika Grada Našica** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 15. točci dnevnog reda dovršeno.

**Prelazi se na raspravljanje o 16. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-53/23, na zahtjev Željke Gavranović, glavne urednice Plusportala** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 16. točci dnevnog reda dovršeno.

**Prelazi se na raspravljanje o 17. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-67/23, na zahtjev Marinele Pernjak iz Pravne službe trgovačkog društva Čistoća i održavanje Kolan d.o.o.,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 17. točci dnevnog reda dovršeno.

**Prelazi se na raspravljanje o 18. točci dnevnog reda.**

Član Povjerenstva Igor Lukač kao izvjestitelj u predmetu **P-68/23, na zahtjev Josipa Butkovića, voditelja Službe za poslove Uprave u Hrvatskoj agenciji za malo gospodarstvo, inovacije i investicije,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 18. točci dnevnog reda dovršeno.

**Prelazi se na raspravljanje o 19. točci dnevnog reda.**

Članica Povjerenstva Ana Poljak kao izvjestiteljica u predmetu **P-71/23, na zahtjev Ilije Matijevića, referenta – komunalnog radara u Općini Krnjak** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 19. točci dnevnog reda dovršeno.

**Prelazi se na raspravljanje o 20. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-72/23, na zahtjev Matije Vidakovića, voditelja računovodstva i financija u trgovačkom društvu Miholjački vodovod d.o.o.** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 20. točci dnevnog reda dovršeno.

**Prelazi se na raspravljanje o 21. točci dnevnog reda.**

Član Povjerenstva Igor Lukač kao izvjestitelj u predmetu **P-77/23, na zahtjev novinarke Danijela Bašić-Palković** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 21. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost. Sjednica je završena u 12,00 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković ,dipl.iur.**